CELEX: 62014TN0507
Language: et
Date: 2014-07-01 00:00:00
Title: Kohtuasi T-507/14: 1. juulil 2014 esitatud hagi – Vidmar jt versus Euroopa Liit

8.9.2014   
            
            
               ET
            
            
               Euroopa Liidu Teataja
            
            
               C 303/46
            
         1. juulil 2014 esitatud hagi – Vidmar jt versus Euroopa Liit
   (Kohtuasi T-507/14)
   2014/C 303/54
   Kohtumenetluse keel: horvaadi
   
      Pooled
   
   
      Hagejad: Vedran Vidmar (Zagreb, Horvaatia); Saša Čaldarević (Zagreb); Irena Glogovšek (Zagreb); Gordana Grancarić (Zagreb); Martina Grgec (Zagreb); Ines Grubišić (Vranjic, Horvaatia); Sunčica Horvat Peris (Karlovac, Horvaatia); Zlatko Ilak (Samobor, Horvaatia); Mirjana Jelavić (Virovitica, Horvaatia); Romuald Kantoci (Pregrada, Horvaatia); Svjetlana Klobučar (Zagreb); Ivan Kobaš (Županja, Horvaatia); Zlatko Kovačić (Sesvete, Horvaatia); Tihana Kušeta Šerić (Split, Horvaatia); Damir Lemaić (Zagreb); Željko Ljubičić (Solin, Horvaatia); Gordana Mahovac (Nova Gradiška, Horvaatia); Martina Majcen (Krapina, Horvaatia); Višnja Merdžo (Rijeka, Horvaatia); Tomislav Perić (Zagreb); Darko Radić (Zagreb); Damjan Saridžić (Zagreb) (esindaja: advokaat D. Graf)
   
      Kostja: Euroopa Liit
   
      Nõuded
   
   Hageja palub Üldkohtul:
   
               —
            
            
               teha otsus, milles tunnistatakse, et Euroopa Liit peab ELTL artikli 340 lõike 2 alusel hüvitama hagejatele kogu kahju, mis tekkis neile ajavahemikul 1. jaanuar 2012 kuni ajani, mil nad pidid asuma täitma Horvaatia kohtutäituri ülesandeid vastavalt ühinemisakti artikli 36 lõikele 1 ja VII lisa punktile 1 – mis on alates 9. detsembrist 2011 õiguslikult siduv kõigile 28 riigile, kes kirjutasid alla Horvaatia Vabariigi Euroopa Liiduga ühinemise lepingule, ning komisjonile –, tulenevalt sellest, et Euroopa Komisjon ei ole täitnud kohustust teostada ühinemisakti artikli 36 lõigetest 1 ja 2 tulenevalt järelevalvet (seire) selle üle, et Horvaatia Vabariik täidab oma kohustust nimetada alates 1. jaanuarist 2012 ametisse kohtutäiturid, mille ta võttis Horvaatia Vabariigi Euroopa Liiduga ühinemise läbirääkimistel ühinemisakti VII lisa „Horvaatia Vabariigi poolt ühinemisläbirääkimiste käigus võetud konkreetsed kohustused” punktis 1, mis sätestab: „1. Jätkuvalt tagada kohtusüsteemi reformistrateegia ja tegevuskava tõhus rakendamine”.
            
         
               —
            
            
               peatada arutelud varalise kahju summa üle, mille hüvitamist hagejad käesoleva hagi esitamisega Euroopa Liidult nõuavad, kuni käesolevas asjas tehtav kohtuotsus on jõustunud.
            
         
               —
            
            
               mõista pärast käesoleva hagi nõuete esimeses punktis nimetatud otsuse jõustumist menetluse suulises osas, milles esitatakse tõendid kogu varalise kahju kindlaksmääramiseks, mille hüvitamist hagejad käesolevas hagis nõuavad, Euroopa Liidult iga hageja kasuks välja varaline kahju, mis tekkis neile tulenevalt komisjoni õigusvastasest tegematajätmisest, mida on selgitatud käesoleva hagi nõuete esimeses punktis, see on kogu hagejatele tekitatud kahju (damnum emergens) ja nende poolt saamata jäänud tulu (lucrum cessans) ajavahemikul 1. jaanuarist 2012 kuni selle päevani, mil Üldkohus taotleb Horvaatia Vabariigi rahandusministeeriumilt ja justiitsministeeriumilt vastavad andmed, kokku 6 00  000 eurot iga kalendriaasta eest igale hagejale ning viivis 12 % aastas, mis arvutatakse:
               
                           —
                        
                        
                           kogu tekitatud kahju osas alates 1. jaanuarist 2012 kuni selle tegeliku tasumiseni;
                        
                     
                           —
                        
                        
                           hagejate poolt 2012. aastal kogu saamata jäänud tulu osas alates 1. jaanuarist 2013 kuni selle tegeliku tasumiseni;
                        
                     
                           —
                        
                        
                           hagejate poolt 2013. aastal kogu saamata jäänud tulu osas alates 1. jaanuarist 2014 kuni selle tegeliku tasumiseni;
                        
                     
                           —
                        
                        
                           hagejate poolt 2014. aastal kogu saamata jäänud tulu osas alates 1. jaanuarist 2015 kuni selle tegeliku tasumiseni;
                        
                     
         
               —
            
            
               mõista pärast käesoleva hagi nõuete esimeses punktis nimetatud otsuse jõustumist menetluse suulises osas, milles esitatakse tõendid nõutud summa kindlaksmääramiseks, kõikide hagejate kohtukulud käesolevas menetluses välja Euroopa Liidult.
            
         
      Väited ja peamised argumendid
   
   Väited ja peamised argumendid on samad, mis esitati kohtuasjas T-109/14: Škugor jt vs. Euroopa Liit (1).
   
      (1)  ELT C 142, lk 38.